66. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε5/2133 της 30 Μαΐου/8 Ιουν.  1989 (ΦΕΚ Β΄ 441) Τροποποίηση θέσεων εκπ/κού προσωπικού της ΣΕΛΕΤΕ του Π.Δ. 620/78, ως προς την ειδικότητα ή τον τόπο διορισμού ανάλογα με τις ανάγκες των Σχολών της ΣΕΛΕΤΕ (ανωτ. αριθ. 30). Τροποποιούμε κενές οργανικές θέσεις εκπαιδευτικού προσωπικού της Σχολής εκπαιδευτικών Λειτουργών επαγγελματικής και τεχνικής εκπαίδευσης (ΣΕΛΕΤΕ) σε ομοιόβαθμες θέσεις του ίδιου κλάδου, ως προς την ειδικότητα ή τη Σχολή τοποθέτησης των διοριζομένων (Αθήνα, Θεσ/νίκη), ανάλογα με τις των Σχολών της ΣΕΛΕΤΕ, ως ακολούθως: 1.Μια (1) γενική οργανική θέση του κλάδου 23 του Π.Δ. 620/78 (ανωτ. αριθ. 30), ειδικότητας πτυχιούχου, Πανεπιστημιακής ή Πολυτεχνικής Σχολής ή άλλης Ανωτάτης Σχολής, εξειδικευμένου στους Ηλεκτρονικούς Υπολογιστές με εισαγωγικό Μ.Κ. 7 για τη ΣΕΛΕΤΕ στην Αθήνα, σε ομοιόβαθμη θέση του ίδιου κλάδου, πτυχιούχου πανεπιστημιακής ή πολυτεχνικής Σχολής, ειδικότητας πολιτικού Μηχανικού, για τη ΣΕΛΕΤΕ στην Αθήνα. 2.Μια (1) κενή οργανική θέση του κλάδου 25 του Π.Δ. 620/78 με εισαγωγικό ΜΚ 4, ειδικότητας Μηχανολόγου Μηχανικού ή Ηλεκτρολόγου Μηχανικού ή Μηχανολόγου Ηλεκτρολόγου Μηχανικού, για τη ΣΕΛΕΤΕ στην Αθήνα, σε ομοιόβαθμη θέση του ίδιου κλάδου, ειδικότητας πολιτικού Μηχανικού, για τη ΣΕΛΕΤΕ στην Αθήνα. 3.Μια (1) κενή θέση του κλάδου 24 του Π.Δ. 620/78, ειδικότητας πτυχιούχου πολυτεχνικής ή Γεωπονικής ή Φυσικομαθηματικής Σχολής, εξειδικευμένου στην οργάνωση Σχολικών εργαστηρίων με εισαγωγικό Μ.Κ. 4, για τη ΣΕΛΕΤΕ στην Αθήνα, σε ομοιόβαθμη θέση του ίδιου κλάδου πτυχιούχου Πανεπιστημιακής ή Πολυτεχνικής ή άλλης ανωτάτης σχολής, εξειδικευμένου στην Παιδαγωγική για τη ΣΕΛΕΤΕ στην Αθήνα. 4.Μια (1) κενή οργανωτική θέση του κλάδου 24 του Π.Δ. 620/78, πτυχιούχου Μηχανολόγου Μηχανικού ή Φυσικού ή Γεωπόνου, εξειδικευμένου στην Τεχνολογία Γυμνασίου, με εισαγωγικό Μ.Κ. 4, για τη ΣΕΛΕΤΕ στην Αθήνα, σε ομοιόβαθμη θέση του ίδιου κλάδου, πτυχιούχου Πανεπιστημιακής ή Πολυτεχνικής ή άλλης ανωτάτης Σχολής, εξειδικευμένου στην παιδαγωγική, για τη ΣΕΛΕΤΕ στη Θεσ/νίκη. 